
I 


Despre Schimonahul Nicodim 
care s-a nevoit în pustia Karuliei 
din Sfântul Munte Athos 


Nu ştim foarte multe despre viața de 
mirean a Părintelui Nicodim Schimo- 
nahul. În anul 1917, când a izbucnit 
sângeroasa Revoluţie bolşevică, viitorul 
ascet athonit era ofițer în armata țaristă. 
A fost implicat în luptele de pe frontul 
Macedoniei şi a fost rănit de trei ori. 
Fiindcă nu a mai dorit să trăiască într-o 
Rusie care-şi răsturnase Ţarul cel numit 
de Sus, a plecat împreună cu alți cama- 
razi de arme în Sfântul Munte, călătorind 
noaptea. Astfel, Părintele Nicodim a trecut 
de la slujirea împăratului pământesc la 
slujirea Împăratului Ceresc, Împăratul 
împăraților. 

În timpul primilor ani în Muntele 
Athos, Părintele Nicodim s-a nevoit în 
Mănăstirea „Sfântul Pantelimon” şi în 
schiturile acesteia, Chromiţa şi Noua Te- 
baidă. La Chromiţa a trăit începând cu 
anul 1920 şi aici a fost îmbrăcat în mantie cu 
numele de Nicanor. A avut ascultări la ar- 
hondaric şi la grădina schitului. Cu bine- 
cuvântarea Sfântului Siluan Athonitul, 

a părăsit schiturile cele aglomerate şi s-a 
aşezat în pustia Karuliei. 

Pe atunci, în chiliile şi colibele! împrăş- 
tiate pe înspăimântătoarele stânci se ne- 
voiau treizeci şi cinci de asceți ruşi. În 
rândul lor erau doi părinți duhovnici: 
Părintele Dositei, care era blând şi bine- 
voitor, şi Părintele Teodosie, care era aspru 
şi riguros. Urmând binecuvântării Sfân- 
tului Siluan şi cuvintelor Sfântului loan 
Scărarul (Scara dumnezeiescului urcuş, Ca- 
pitolul 4), Părintele Nicodim l-a ales pe 
Bătrânul Teodosie cel care nu accepta 
nici un compromis. Aşa cum îşi amin- 
tea Părintele Nicodim, „Bătrânul meu era 
theolog, dar era aspru”. 

Referitor la citirea cărților Sfinţilor Pă- 
rinți şi necesitatea de a afla în ele călău- 
zire duhovnicească, Părintele Nicodim 
amintea de o întâmplare deosebit de fo- 
lositoare care s-a petrecut la începutul 
noviciatului său la Bătrânul Teodosie. 


1 Kalyovae: aşezământ monahal, de obicei de mică 
mărime, independent sau aparținând de un schit. 
Unele colibe au şi un paraclis [n. ed. am.]. 

Părintele Nicodim i-a cerut acestuia 
binecuvântarea de a merge la Karulia 
dorind să se dăruiască vieții lăuntrice con- 
form cu învăţăturile Sfinților Părinți, şi 
cele cuprinse în Pelerinul rus şi Filocalia. 
Dar Bătrânul Teodosie i-a interzis să ci- 
tească alte cărți duhovniceşti în afară de 
Psaltire, Evanghelie şi învăţăturile Avvei 
Dorotei. l-a poruncit să lucreze şi să ci- 
tească slujbele bisericeşti. 

Râvna tinerească, dar fără cunoştinţă 
(cf. Romani 10, 2), l-a îndemnat pe Părin- 
tele Nicodim să facă neascultare de Bă- 
trânul său şi l-a dus într-o încăpere în care 
se afla fructul interzis - cărțile Sfinților 
Părinţi. Nicodim a deschis o carte şi a în- 
ceput să citească cu sete. „Afară!”, a auzit 
deodată vocea amenințătoare a asprului 
Bătrân. Mai bine de o zi l-a rugat pe Bă- 
trân, pocăindu-se în genunchi şi vărsând 
lacrimi, să nu-l alunge, iar această umi- 
lință a izvorât milă în inima Bătrânului, 
care era de obicei de neînduplecat. 

Bătrânul Teodosie l-a ţinut pe lângă el 
pe Nicodim, dar nu fără un canon spre 
învățare de minte: l-a pus să memoreze 
întreg, Capitolul 4 despre ascultare din 

Scara dumnezeiescului urcuş. De la bun în- 
ceput, Bătrânul cel de Dumnezeu înțe- 
lepțit a îndreptat spre cale picioarele uce- 
nicului - adică pe calea smereniei - ceea 
ce, cu timpul, avea să ducă la dobân- 
direa de roade duhovniceşti, fiindcă Bă- 
trânul ştia din Sfânta Scriptură că „Dum- 
nezeu celor mândri le stă împotrivă, iar 
celor smeriți le dă har” (Iacov 4, 6). Prin 
aceşti paşi de început în viața virtu- 
oasă, Părintele Nicodim a ajuns la maica 
tuturor virtuților - rugăciunea neînce- 
tată - şi la vârful lor, iubirea... 

A înaintat într-o aşa măsură în sme- 
renie şi rugăciune, încât în jurul celui 
de-al zecelea an de frăție duhovnicească 
întru Hristos, Bătrânul Teodosie a început 
să ia aminte la ucenicul său credincios şi 
adevărat! Adevărat este cuvântul Evan- 
gheliei, „că unde sunt doi sau trei, adu- 
naţi în numele Meu, acolo sunt şi Eu în 
mijlocul lor” (Matei 18, 20). „M-a luat 
pe mine drept povăţuitor”, îşi amintea 
Părintele Nicodim, „şi învăţa despre ru- 


găciune de la mine”?. 


” Desigur, Bătrânul Teodosie avea rugăciunea, 
dar cele pe care el le ştia din practică, acum le afla 

O, faptă preaslăvită! Un ucenic se mân- 
tuieşte prin povăţuitorul său. O, minune 
preaslăvită! Un povățuitor este învăţat 
şi mântuit prin ucenicul său! lar aceasta 
s-a făcut cu sfatul şi sub puternicul aco- 
perământ al Sfântului Siluan. lată biru- 
ința cuvioasei ascultări şi slava sfintei 
smerite-cugetări! 

„Batiuşca, ei îmi spun că mă aflu în 
înşelare!”, i-a spus odată Părintele Ni- 
codim Bătrânului său. Motivul era urmă- 
torul: pe când încă se nevoia la Schitul 
Noii Lebaide, Părintele Nicodim obser- 
vase că locuitorii acelei pustii nu citeau 
Filocalia. Le-a vorbit despre această gravă 
imprudenţă, dar ei, neputând răbda mus- 
trarea tânărului cel iubitor de asceză, l-au 
socotit a avea gânduri înalte despre sine. 
„Nu, nu - tu nu eşti în înşelare, încă”, a 
răspuns Bătrânul Teodosie, privindu-l în 
ochi. Cu toate acestea, Bătrânul nu a în- 
cetat să se roage la Dumnezeu să-l țină pe 
ucenicul său în smerenie, fiindcă numai 


lămurite la un nivel, să zicem, teoretic prin cuvin- 
tele Părintelui Nicodim, care citise mult mai pe în- 
delete scrierile Sfinţilor Părinţi În. trad.]. 

prin smerenie poate omul scăpa de toate 
cursele vrăjmaşului. 

„Ascultarea şi smerenia sunt treptele 
pregătitoare necesare pentru lucrarea ru- 
găciunii minţii”, scria în 1934 Părintele 
Nicodim, copiind un citat din scrierile 
Sfântului Teofan Zăvorâtul. „Ascultarea, 
desigur, nu vine din rânduiala din afară 
a vieții de începător, ci din starea du- 
hovnicească lăuntrică a începătorului”. 
Către sfârşitul vieții Bătrânului, Părintele 
Nicodim l-a întrebat: „Cum să lucrez ru- 
găciunea minţii după ce veți adormi?”. 
A răspuns Bătrânul: „Lucrează rugăciu- 
nea cu un duh de pocăință şi nu căuta 
sentimente dulci în inimă sau vedenii în 
minte... Ei bine, acum datorită ascul- 
tării meriți liniştea din afară; pentru li- 
niştea lăuntrică, însă, fiule, îngrijeşte-te 
să dobândeşti pocăință râvnitoare”. 

După mutarea la Domnul a Bătrânului 
Teodosie”, Părintele Nicodim nu a încetat 
să caute să dobândească liniştea lăuntrică 
în inimă înfrântă şi smerită (Ps. 50, 17). 


* Bătrânul Teodosie a adormit pe data de 2/15 
octombrie 1937 |n. ed. am.]. 

Mai mult, el nu şi-a părăsit lectura duhov- 
nicească atât de trebuincioasă. Împreună- 
nevoitorul de chilie al Părintelui Ni- 
codim, Părintele Simeon, spunea: „Se 
întâmpla ca uneori, atunci când mer- 
geam să-l cercetez pe Bătrân [Părintele 
Nicodim] îl găseam moțăind (din cauza 
slăbiciunilor vârstei nu mai putea auzi 
rugăciunea «Pentru rugăciunile Părin- 
ților noştri...»)*, având o carte de Sfinții 
Părinţi pe genunchi. Bătrânul se trezea, 
spunea: «Citesc! Citesc!»”. 

Atunci când Părintele Nicodim dădea 
sfat cuiva, adesea se întâmpla să adauge: 
„Ar fi mai bine să verifici aceasta; poate 
greşesc. Încă învăţ”. 

Chilia în care s-a nevoit Părintele Ni- 
codim fusese construită peste corpul de 
chilii şi era foarte şubredă, de parcă ar fi 
stat pe picioarele unei găini” şi părea că 
la primul vânt mai puternic s-ar putea 


* Aceasta este o rugăciune pe care o zice mo- 
nahul când bate la uşa unei chilii. Dacă celălalt monah 
este înăuntru, el răspunde: „Amin” În. ed. am.]. 

5 Un element binecunoscut din folclorul slav este 
coliba construită pe picioarele unei găini [n. ed. am.]. 

nărui! Interiorul chiliei era ca şi Părin- 
tele Nicodim, simplu. Atunci când ne 
amintim de viața Părintelui Nicodim ne 
vin în minte cuvintele Sfântului Am- 
brozie: „Acolo unde lucrurile sunt simple, 
sunt de față o sută de îngeri. Dar acolo 
unde lucrurile sunt complicate, nu este 
nici măcar unul singur!”. Încăperea era 
întotdeauna plină de cărți patristice. 
Bătrânului îi plăcea să citească mai ales 
volumele Filocaliei, în care sunt adunate 
învățături despre curățirea inimii de pa- 
timi prin virtutea cumpătării şi Rugă- 
ciunea lui lisus. Cunoştea aceste cărți ca 
pe Tatăl nostru... În zilele de praznic citea 
în chilia sa pustnicească omilii şi predici 
scrise de Sfinții Părinţi la sărbătoarea din 
acea zi. 

Mărturii 


Schimonahul Mihail de la sihăstria din 
apropierea Karuliei îşi amintea: „Părin- 
tele Nicodim era un bun monah, ascet şi 
nevoitor al pustiei Karuliei. Era blând şi 
milostiv. Întotdeauna îi ajuta pe săraci şi 
arăta ospitalitate față de tot omul. Acesta 
era un bărbat al iubirii. Da!”. 

Schimonahul Damaschin, un bine- 
cunoscut cântăreț de la Schitul Nou, ne-a 
relatat următoarea întâmplare uimitoare: 
„Auzind de Bătrânul Nicodim cel mi- 
lostiv, a venit un anume om şi, amăgin- 
du-l pe Bătrân - nu însă şi pe Dumnezeu - 
a spus că fratele său este grav bolnav şi 
că trebuia să-i cumpere medicamente, dar 
nu avea bani şi nu putea să-l ajute. Aşa 
cum îi era obiceiul, după cuvântul Dom- 
nului - „Celui care cere de la tine, dă-i” 
(Matei 5, 42) - Părintele Nicodim i-a dat 
cât ceruse şi l-a slobozit în pace. Dar spre 
uimirea şi frica „săracului”, atunci când 

s-a întors la fratele său, care era sănătos, 
l-a găsit pe patul de moarte! Cu adevă- 
rat, „Dumnezeu nu Se lasă batjocorit” 
(Galateni 6, 7)! 

Schimonahul Damaschin îşi amintea 
şi următoarele: „L-am cunoscut pe Bă- 
trânul Nicodim în primul meu an de 
şedere în Athos şi am fost învrednicit să 
iau binecuvântare de la el în ultima zi a 
vieţii sale. Pe când mă binecuvânta şi mă 
îndemna la nevoință monahicească, mi-a 
spus (cu accentul său rusesc), «Inima vor- 
beşte cu Dumnezeu!»”. 

leroschimonahul Filip, din obştea chi- 
liei Apostolul Toma (care aparține de 
Schitul Sfânta Ana), renumiți pentru păs- 
trarea cântării liturgice athonite, îşi amin- 
tea: „Părintele Nicodim era un mare ascet 
şi postitor - în fiecare an postea negru 
timp de patruzeci de zile! Îşi ascundea 
nevoinţele ascetice şi, în general, nu vor- 
bea niciodată despre «vise şi vedenii». 
A fost un mărturisitor al Credinței - un 
zelot - dar nu a creat scandaluri sau pro- 
bleme. Cred că cel mai de preț lucru în 
privința Părintelui Nicodim este faptul 
că, fiind un adevărat patriot, a trebuit să 

trăiască departe de tărâmul natal. Această 
realitate a fost agravată de faptul că în 
Muntele Athos erau monahi care sus- 
pectau pe fiecare monah rus că este spion 
sovietic! Cu durere în inimă se ruga 
Bătrânul pentru Rusia, care avea atât de 
multă nevoie de rugăciune în acele vre- 
muri. Şi de o astfel de rugăciune este 
nevoie şi în zilele noastre...”. 

Părintele Nicodim a purtat o cores- 
pondenţă bogată cu ruşii care trăiau în 
afara hotarelor Rusiei, alinându-i în du- 
rerile lor, întărindu-i în credinţă şi învă- 
țându-i cele despre rugăciune. A luat în 
serios această îndatorire pastorală, dove- 
dind meticulozitate şi iubire. Obişnuia 
să aşeze scrisorile pe rafturi, în ordine. 
Scriitura Părintelui Nicodim respira sim- 
plitate, discernământ, echilibru, căldură, 
sinceritate, smerenie, bunăvoință, o pro- 
fundă cunoaştere a scrierilor patristice, şi 
mai ales iubire - într-un cuvânt, duhul 
Creştinismului autentic. 

A L] 
Impreună-nevoitorul Bătrânului 


În timpul celui de-al Doilea Război 
Mondial, a sosit în Athos cel ce avea să fie 
împreună-nevoitor cu Bătrânul Nicodim, 
ieroschimonahul Serafim”. Cei doi au 
petrecut ore îndelungate „în adâncurile 
inimii”, chemându-L zi şi noapte pe Dul- 
cele lisus. În fiecare noapte lucrau asce- 
tica nevoinţă a privegherii şi rugăciunii. 
Unul priveghea pentru prima jumătate a 
nopții, celălalt pentru a doua jumătate. 
În timpul Postului Mare nu mâncau ni- 
mic. Părintele Nicodim se înfrâna timp de 
patruzeci de zile, iar Părintele Serafim ceva 


* leroschimonahul Serafim absolvise Academia 
militară din Rusia pre-revoluționară. A ajuns în Serbia 
ca refugiat şi a depus voturile monahale în Mănăs- 
tirea Miljkovo, unde trăiau mulți monahi ruşi refu- 
giaţi. A fugit în timpul retragerii germane de la sfâr- 
şitul celui de-al Doilea Război Mondial şi s-a aşezat 
în Muntele Athos, unde şi-a petrecut restul vieţii [n. 
ed. am.]. 

mai puțin. Bătrânii începeau să renunțe 
încetul cu încetul la hrană în timpul Săp- 
tămânii Lăsatului sec de brânză, iar în 
Săptămâna Patimilor ieşeau uşor, uşor din 
post, dovedind măsură şi smerenie. 

leroschimonahul Prodromos de la Schi- 
tul Nou povestea cât de mişcat a fost când, 
venind în Karulia să se bucure alături de 
Părintele Nicodim de Praznicul Învierii 
Domnului lisus Hristos şi aducându-i ouă 
colorate şi pască, Bătrânul l-a întâmpinat 
cu un pahar de apă şi pâine uscată... 

Părintele Nicodim, îşi amintea Schi- 
monahul Simeon, postea la fel de aspru 
şi pentru o perioadă de douăzeci de zile 
în Postul Naşterii Domnului. 

În timpul ultimilor ani din viață, ca 
urmare a presiunii scăzute a sângelui, 
Părintele Nicodim era nevoit să bea pu- 
țină cafea, chiar şi în timpul posturilor, 
la recomandarea doctorului. 

Părinţii Nicodim şi Serafim îşi mărtu- 
riseau gândurile unul altuia şi purtau po- 
verile celuilalt, împlinind legea lui Hristos, 
legea iubirii. Amândoi s-au nevoit pen- 
tru pământul ceresc, dar fără a uita de 

pământul natal, de Rusia cea mult-păti- 
mitoare, pentru care s-au rugat în toată 
viața lor plină de strădanii ascetice. 


Euttuă 


În dimineaţa zilei de 15/28 februarie 
1984, după ce fost împărtăşit la miezul 
nopții de Părintele Ştefan, Schimonahul 
Nicodim s-a mutat la Domnul. „A răb- 
dat multe pe pământ din cauza ultimei 
sale boli”, a spus Schimonahul Mihail, 
„dar Domnul l-a binecuvântat pe robul 
Său smerit cu un sfârşit creştinesc şi cu 
moştenirea pământului binecuvântărilor, 


SII 


Impărăţia cerească. 

II 
Învătături 
despre 
Rugăciunea lui lisus 


Fragmentele de mai jos reprezintă un extras 
dintr-o scrisoare a Schimonahului Nicodim 
din pustia Karuliei, Muntele Athos, trimisă 
pe data de 6 iunie 1976. Este adresată unei 
femei care se străduia să lucreze rugăciunea 
minții, şi oferă răspunsuri folositoare celui 
care doreşte să dobândească o simţire mai 
profundă a rugăciunii. 


Introducere 


„Când vrei să te apropii să slujeşti 
Domnului Dumnezeu, găteşte-ţi sufletul 
tău spre ispită” (Isus Sirah 2, 1). Dacă s-a 
născut în tine dorinţa de a practica ru- 
găciunea minţii, pregăteşte-te să înduri 
nevoinţele rugăciunii, luând aminte la 
conştiinţa ta şi împlinindu-i cererile — lucru 
necesar pentru a te întări în această ne- 
voinţă — fără milă faţă de propria-ţi per- 
soană. Smerenia şi pocăinţa se află în 
fruntea nevoinței rugăciunii, ca de altfel 
şi conştiinţa neruşinată de nimic. Trebuie 
să nu uiţi că suntem prizonierii constanţi 
ai diavolului. În ciuda faptului că suntem 
răscumpăraţi şi eliberaţi din robie la Botez 
prin Preacinstitul Sânge al lui Hristos, 
Dumnezeul nostru, pe urmă, din cauza 
căderilor noastre în păcat, suntem din 
nou luaţi în robie. Atunci diavolul ne ţine 
ca şi cu nişte lanţuri de fier şi se împo- 
triveşte cu tărie rugăciunilor noastre de 

a fi sloboziţi de sub robia lui. Suntem 
eliberaţi de stăpânirea acestuia prin îm- 
părtăşirea cu Trupul şi Sângele lui Hristos, 
dar nu pentru mult timp: deşi prin Îm- 
părtăşanie, Domnul ne curăţeşte sufletul 
de toate păcatele şi patimile, doar prin 
rugăciunea plină de har, curată, [prin ru- 
găciunea] gândită a inimii poate omul să 
se păzească de robia demonică. Dobân- 
direa stăpânirii de sine nu ţine de om, 
ci este un dar pe care Dumnezeu îl face 
celui râvnitor şi care Îl imploră neîncetat. 
Ai cerut o lămurire a întrebărilor tale; 
cu ajutorul lui Dumnezeu voi răspunde 
la ele în şapte puncte. 

1 
Împrăştierea 


ele ee ae alfeoleze eoetole lea 
Punctul unu: e 
+ „Sunt groaznic de împrăştiată”. E 


ee foietaje elle 


Împrăştierea este micşorată cu aju- 
torul atenţiei şi prin închiderea minţii în 
cuvintele rugăciunii. Nu ar trebui să-ți 
închizi mintea în toate cuvintele deodată, 
ci în fiecare cuvânt luat separat. Trebuie 
să procedezi astfel: Când rosteşti cu min- 
tea un cuvânt, trebuie ca în acelaşi timp 
să asculți cu mintea cuvântul care este 
rostit. Apoi, fără pauză, rosteşte ime- 
diat următorul cuvânt în acelaşi chip. 
La fel şi cu al treilea, al patrulea şi al cin- 
cilea cuvânt. Termină o rugăciune, apoi 


7 Se referă la varianta mai scurtă a Rugăciunii lui 
lisus, care cuprinde cinci cuvinte: „Doamne, lisuse 
Hristoase, miluieşte-mă” [n. trad.]. 

imediat, fără pauză, o alta, apoi a treia, şi 
tot aşa cu ajutorul şiragului de mătănii. 
Trebuie să pronunți cuvintele rugăciunii 
clar, cu hotărâre şi fără tărăgănare. Ros- 
teşte cu mintea cuvintele primei jumătăți 
a rugăciunii - „Doamne, lisuse Hristoase” — 
clar şi cu hotărâre. Pronunţă cuvintele 
celei de-a doua jumătăţi a rugăciunii — 
„miluieşte-mă” - unul după celălalt, strân- 
gând pieptul puţin şi reținându-ţi respi- 
rația, dar nu prea puternic, pentru a-ți ex- 
prima în acest fel străpungerea inimii şi 
pocăinţa. Dar toate acestea trebuie făcute 
liniştit, pentru a nu irita nervii. În acelaşi 
timp trebuie să îţi ţii atenţia în inimă şi 
să priveşti la fața nevăzută a Domnului 
în numele Său. 

Rostind în acest chip cuvintele rugă- 
ciunii, cuvânt cu cuvânt, fără opriri sau 
pauze, nu laşi loc prin care să se strecoare 
gânduri şi idei din afară. Nevoindu-te 
astfel, cu ajutorul lui Dumnezeu, vei ve- 
dea rodul strădaniei tale - împuținarea 
împrăştierii. 

2 
Mânia 


eee detentie 


„ Punctul doi: „Dacă vorbesc cu blândeţe 
unui om care mă jigneşte, sunt gata să-i : & 
Ă k iert totul şi să mă rog; pentru el; dar dacă ve 
+ răspund cu o jignire, plec în grabă, ca să : 
nu-l mai văd pe cel ce mi-a greşit, iar atunci % 
cai mă întâlnesc din nou cu el, amără- 
3. ciunea este din nou stârnită în inima meat. 


setea e ata sa lee aia le ta a-l la fai 
văd le ee eo ee ae ee 


Heroiobot 
FRA AP 


În aceasta se poate vedea un semn că 
patima mâniei nu a fost biruită în tine, 
iar tu lupți împotriva acestei patimi as- 
cunzându-te de cel care ţi-a greşit. Dacă te 
pocăieşti, atunci în această stare fiind, poți 
lucra rugăciunea minții şi [pocăința] îți va 
fi un ajutor în lupta împotriva patimii. 
Dar ar fi mai bine dacă ai începe să vorbeşti 
cu blândeţe cu cel ce te jigneşte în ciuda 
amărăciunii tale lăuntrice. Prin aceasta vei 
împlini porunca Domnului: „Dacă vrăj- 
maşul tău flămânzeşte, hrăneşte-l... căci, 

făcând aceasta, vei grămădi cărbuni de foc 
pe capul lui” (Romani 12, 20; cf. Pilde 25, 
21-22). Şi vei împlini cea de-a doua poruncă 
(cf. Matei 5, 23-24). 

3 
Laringele 


ic Xe Nade Xeae Au Dic Ale ic ălL XL AU A A 
Punctul trei: „Nu sunt lămurită în pri- 
:+ vinţa rolului laringelui şi al pronunțării 4 
cuvintelor rugăciunii doar cu mintea...”. 4 


(oo lie ate ode? loa teo? ate ela 


Laringele este locul unde are loc dez- 
văluirea gândurilor şi cuvintelor care răsar 
în partea lăuntrică a sufletului, în partea 
înțelegătoare şi rațională a sufletului. Su- 
fletul nostru este tripartit: cuprinde par- 
tea înțelegătoare, iuțimea şi partea pofti- 
toare?. Aceste trei părți ale sufletului re- 
varsă de păcate şi patimi păcătoase. Din 
toate părțile sufletului se nasc sentimente, 


3 Părintele Nicodim este în cuvântul său un mar- 
tor viu al Tradiţiei Părinților: „Sufletul având trei 
părți (căci trei sunt părțile lui: rațiunea, iuțimea şi 
pofta)...”, Sfântul loan Damaschin, „Cuvânt minu- 
nat şi de suflet folositor”, traducere de pr. Dumitru 
Stăniloae, în Filocalia, vol. IV, Editura Humanitas, 
Bucureşti, 2000, p. 188 [n. trad.]. 

iar ele izvorăsc în părțile sufletului prin 
idei şi gânduri. Sentimentele sunt dez- 
văluite în laringe prin cuvinte şi discurs 
[nerostite cu limba], de unde urcă în cap, 
la rațiune, pentru meditarea asupra fe- 
luritelor gânduri. Aşa cum Domnul gră- 
ieşte despre aceasta: „Din inimă pornesc 
gândurile rele şi ele îl pângăresc pe om” 
(cf. Matei 15, 18-19; Marcu 7, 15). Prin 
laringe respirăm, rostim cuvinte de rugă- 
ciune şi vorbim cu noi înşine. Laringele 
este, de asemenea, locul unde se află 
atunci când se roagă cei care sunt înce- 
pători în ale rugăciunii. leromonahul rus 
Dorotei spune: „Când te rogi, ia aminte 
la simțţirea laringelui”. Mişcarea limbii 
atunci când rosteşti cuvintele cu gura în- 
chisă înseamnă că încă nu ai devenit pri- 
ceput în rugăciunea liniştită; dar atunci 
când capeți pricepere, mişcarea limbii se 
opreşte de la sine. 


32 


4 
Rugăciunea întreagă 


Coe rata ae tate often E 
* Punctul 4: „Intotdeauna am crezut că E 
î, trebuie rostite toate cuvintele rugăciunii: & 
% «Doamne lisuse Hristoase, Fiul lui Dum- % 
& nezeu, miluieşte-mă, pe mine, păcătosul», s 
A A A SS YI >: RA 
FA dar în cuvântul de învățătură vorbii de *% 
%% rugăciunea scurtă - «Doamne, lisuse Hris- 
$. toase, Fiul lui Dumnezeu, miluieşte-mă»”. % 
E a a a a 
Sfântul Grigorie Sinaitul spune că 
forma scurtată a rugăciunii lui lisus este 
mai potrivită pentru începători. lar Sfân- 
tul Simeon Noul Teolog vorbeşte des- 
pre rugăciunea cea de cinci cuvinte. 

5 


Respirația 


i ele eee cele eco oeole ecolei 


Punctul 5: „Respirația mea este incorectă. 
ka % Atunci când expir nu pot să rostesc decât % 
+ un singur cuvânt: Doamne”. 


ei se ara MII 

Prin aceasta arăţi că ai ajuns la un 
capăt mort şi te-ai lovit de un zid, astfel 
că nu mai poți să faci vreun pas înainte şi, 
chipurile, îţi este cu neputinţă să te rogi 
cu mintea. Dar nu despre asta e vorba aici. 
Îţi spun din propria mea experienţă şi 
din a altora; te învăţ din lucrarea noastră 
trăită. Tu nu ai înțeles povățuirile mele 
şi nu ai putut să te foloseşti de ele, şi ai 
căzut inutil în îndoială. La urma urmei, 
respirația incorectă poate fi îndreptată. 
Trebuie să fie tratată fără greş, dar nu 
cu medicamente de la doctori. Trebuie, 
conform cu învățătura patristică, să revii 
la respiraţia firească, aşa cum ar trebui ea 

să fie — ritmică şi sănătoasă. Ritmul res- 
pirației este chiar respirarea în sine — adică, 
expiri aceeaşi cantitate de aer pe care o 
inspiri. Acest tratament trebuie să con- 
tinue până ce se ajunge la o respiraţie 
corectă, ritmică, prin folosirea unor anu- 
mite exerciții, aşa cum ţi-am sugerat atunci, 
în sfatul meu despre cum să înveți rugă- 
ciunea minții. Atunci ţi-am arătat să ros- 
teşti trei cuvinte în timp ce inspiri şi două 
cuvinte când expiri. Aceasta este cura 
pentru respirația ritmică şi ar trebui să 
procedezi astfel: pe cât de mult aer laşi 
să intre înăuntru, pe atât de mult să laşi 
să iasă afară. lar intervalul de timp ar 
trebui să fie acelaşi - la fel şi pentru inspi- 
rație, şi pentru expirație. 

Respiră liniştit, în tăcere, în chip uni- 
form, fără să te auzi [respirând]; un pic 
mai încet decât de obicei, pentru ca să ai 
timp să rosteşti cuvintele rugăciunii — fie- 
care cuvânt potrivit cu bătaia inimii, 
precum pendula unui ceas. Sfaturile mele 
sunt luate din cele pe care le-am citit la 
Sfinții Părinți Simeon Noul Teolog, Grigo- 
rie Sinaitul, Calist şi Ignatie Xanthopoulos. 

Ei au învățat despre „rugăciunea meşte- 
şugită”. Am împrumutat un pic de meş- 
teşug de la ei, căci este de trebuinţă chiar 
şi mirenilor la începutul instruirii lor, 
împreună cu metanii, pentru ca să nu 
adoarmă omul atunci când stă în pi- 
cioare. Sfinții Părinţi folosesc rugăciunea 
meşteşugită pentru a trata două boli în 
acelaşi timp: cea a trupului (respirația) 
şi cea a sufletului (neorânduiala gându- 
rilor). Aşa cum meşteşugarii pricepuți au 
nevoie de unealtă - fierarul are nevoie 
de nicovală, pantofarul de calapod, iar 
țesătoarea de războiul de țesut - tot astfel, 
cel care lucrează rugăciunea meşteşugită 
are nevoie de ajutoarele sale. Despre aceste 
ajutoare vezi mai multe mai jos. 

6 
Închinăciunile 


o oecae etolecole ooleoetooea 


Punctul 6: „Inchinăciunea se face aple- 
LX cându-te pentru a atinge podeaua cu 
ji, degetele. Ce ar trebui să fac atunci când j 
LX A 

* am dureri la şolduri?”. 


dl leo ale bleo ofetofeodeoolet ard 


Atunci când atingi podeaua cu de- 
getele săvârşeşti o închinăciune deplină, 
profundă. Acest fel de închinăciune nu 
este recomandat pentru tine, ci mai de- 
grabă aplecarea trunchiului şi atingerea 
genunchiului cu mâna. Astfel nu vei avea 
junghiuri dureroase. Trunchiul trebuie 
aplecat uşor şi fără grabă. 


ee 

7 
Moleşeala 


pie mr Să E DN de dă XE Ve d că 4 
ul 7: „Mie îmi ia între trei şi pi ore 
Me să a. trei şiraguri de rugăciune”, încet şi 4 
ii liniştit. Însă nu aceasta este problema, ci 
moleşeala şi încetineala mea. Dorm de la Hi 
ora nouă seara până la ie dimineața”. 


secole colea etalat l-a 
eee lege a ee e o ele el 


Ascetul care se nevoieşte cu rugăciu- 
nea minții nu trebuie să doarmă atât de 
mult. ÎI face prea moale şi greoi pentru 
rugăciune. Şapte ore e de ajuns, dar tre- 
buie să te străduieşti să dormi puțin, ca de 
altfel şi să priveghezi. Spui că-ți ia între 
trei şi patru ore ca să faci trei şiraguri... 
E prea mult. Nu ar trebui să mai faci aşa. 
Cea mai bună măsură este trei şiraguri 
de rugăciune într-o jumătate de oră, sau 
între şapte şi opt minute pentru un şirag 
de rugăciune. Somnolența şi moleşeala 
sunt alungate de vioiciunea trupului în 


” Trei sute de „Doamne, lisuse...” [n. ed. am.]. 

punerea în mişcare a muşchilor, şi prin 
această vigilență respiraţia este zăgăzuită — 
nu prea mult, dar într-atât cât se poate 
face fără ca atenţia să rătăcească (Sf. Nil 
de la Sora). Păstrarea vigilenţei trupului, 
precum un soldat înaintea ofițerului, 
este de mare ajutor în alungarea somno- 
lenței, moleşelii şi a încetinelii. Se potri- 
veşte aici un sfat care mi-a fost dat şi mie: 
„Strânge-ți stomacul, îngustează-ţi cureaua, 
ridică-ți pieptul, îndreptează-ţi umerii, 
înclină-ți capul şi aținteşte-ți mintea către 
Dumnezeu”. Intotdeauna am făcut din 
acest sfat un obicei de a săvârşi rându- 
ielile de rugăciune, şi adesea mă arăt bi- 
ruitor al moleşelii şi somnolenţei. lar 
pentru a-mi fi mai uşor să mă rog noaptea 
şi să priveghez, nu mai mănânc nimic odată 
cu lăsatul serii. Încearcă să faci şi tu aşa... 

De vreme ce, cu ajutorul lui Dum- 
nezeu, de dragul iubirii lui Hristos pentru 
tine mi-am săvârşit sarcina pe care mi-ai 
cerut-o, te rog să o citeşti cu atenţie şi să 
te nevoieşti cu râvnă pentru mântuirea 
sufletului tău. 


Schimonah Nicodim 
1976 

